Dapper vroue het die datum 9 Augustus 1956 in die geskiedenisboeke aangeteken. Dit was mans wat op 14 Augustus 1875 geboorte aan Afrikaans geskenk het, maar tot ’n groot mate was dit vroue wat hierdie kind grootgemaak het.
Oor ’n jaar. ’n Lang tyd. ’n Asvaal pad deur ’n droogtewêreld waarvan ek die einde nie kan sien nie.
Hy vat die hele dorp op horings, hy joeg die papiere almal see in, die rokke oor die kop, en statigheid van ’n kant af na die maan. Hy is die uit-die-handste, sonder-endste karnallie van ’n wind wat ons het.
Daar kom dae wat onvergelyklik is. Hulle is die dae wat die winter nou, so hier enetjie, dáár enetjie goedgunstiglik vir ons gun.
Dit is die winterson-dae van die Kaap. Dis die stil, helder dae tussen die storms en die yskoue wat soos goue druppels tussen ons val. Dit is dae wat die gode jaloers maak.
Wanneer die Jobstroosters meen “Afrikaans is bankrot”, tree Bibi Slippers nonchalant na vore en skryf die taal vir die jong mense van die 21ste eeu oop: